R A T I 0. 303 



Liceat igitur mihi statim grata mente hie agnoscere et praedicare meam , 

 quinquaginta annos in hoc Athenaeo humaniores literas docentis, omnem 

 prosperam fuisse fortunam. Ac primum quidem illud ipsum, quod mihi 

 iuveni demandatum fuit munus eas tradendi literas, quae ab ineunte 

 adolescentia in deliciis mihi fuerant, quodque in iis per totam deinde vitam 

 habitare mihi datum fuit, ut insigne, quod mihi obtigit bonum, praedico, 

 qui saepius videns aequales et quondam commilitones meos variis rei 

 publicae, quam essent tractare aggressi, conversionibus iactatos, spe, quarri 

 de ea conceperant , frustrates , tempestatum fluctuuinque civilium impetu , 

 quorsum noluerant, ablatos, gratulatus mihi de mea sum conditione ac 

 fortuna, saepiusque turn mihi adaptavi vetus illud: ita me servavit Apollo. 

 Accedebat huic bono , quod delatum ad me munus gerendum erat in urbe 

 patria, ubi domicilium suum habebant parentes mei, ambo turn adhuc 

 superstites , atque item plurimi cognatione mecum vel intima amicitia 

 coniuncti. Recipiebar in Ordinem Professorum, collegas ibi inventurus mihi 

 faventes, turn alios, turn in primis CRASS VM et SWINDENIVM, quos quondam 

 praeceptores habueram , veteremque meum in Leidensi Academia sodalem , 

 GERARDVM VROLIKIVM, quern ego, tot veteribus amicis iam orbatus, quod 

 adhuc collegam mihi vivum vigentemque hie intueor, est sane, ut inter 

 praecipua huius diei laeta reputem. Munus mihi delatum auspicans dicendo 

 de praeclaris vitae praesidiis contra adversam fortunam, quibus veterum 

 auctorum scripta abundant, auditoribus visus sum accommodatum tempori- 

 bus, quae tuna erant, orationis argumentum elegisse, itaque mihi attentas 

 aures praebuerunt cum aliqua etiam favoris significatione. Valde mihi 

 profuit ea res ad maiorem hinc in obeundo munere fiduciam , quam deinceps 

 etiam alia auxerunt. Defunctis CRASSO primum, deinde SWINDENIO pa- 

 rentans, Latino illi et ligato, huic vernaculo et soluto sermone, illi in 

 hoc auditorio, huic in alius bonis artibus dicati Sodalitii museo, utroque 

 loco item benevole auditus sum, favorem similiter mihi conciliante argu- 

 mento. Sed fuit hoc praecipue felicitatis meae, maximeque mihi grata 

 mente agnoscendum Summi Numinis in me beneficium, quod per longam 

 annorum seriem illi semper mihi obtigerunt discipuli, quorum industria 

 meae semper stimulos adderet industriae, quorumque profectibus efficere- 

 tur, ut benigniora in dies fierent hominum de mea illos instituendi ratione 



